Document ID: 32003D0083

Odločba Komisije
z dne 5. februarja 2003
o spremembi Direktive Sveta 95/70/ES o uvedbi minimalnih ukrepov Skupnosti za nadzor določenih bolezni školjk
(notificirano pod dokumentarno številko K(2003) 432)
(Besedilo velja za EGP)
(2003/83/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 95/70/ES z dne 22. decembra 1995 o uvedbi minimalnih ukrepov Skupnosti za nadzor določenih bolezni školjk [1], kakor je bila spremenjena z Odločbo Komisije 2001/293/ES [2], in zlasti drugega odstavka člena 9 Direktive,
ob upoštevanju naslednjega:
(1) Direktiva 95/70/ES navaja resne bolezni školjk, za katere se uporabljajo nekatere določbe za spremljanje in nadzor nad boleznimi, predvidene v tej direktivi.
(2) Zaradi upoštevanja razvoja stanja bolezni v Skupnosti in v tretjih državah kakor tudi znanstvenih dognanj in praktičnih izkušenj v zadnjih letih bi bilo treba dopolniti seznam bolezni, patogenih organizmov in občutljivih vrst v Prilogi D k Direktivi 95/70/ES.
(3) Posebno pozornost bi bilo treba nameniti boleznim, ki bi lahko resno škodovale staležem školjk, če bi se pojavile ali se razširile v Skupnosti, kakor so bolezni, o katerih je treba uradno obvestiti Mednarodni urad za epizootije (OIE) in bolezni, ki so v Skupnosti redke ali eksotične.
(4) Vrste, navedene kot gostiteljske vrste, dovzetne za zadevne bolezni in organizme, bi morale biti vsaj tiste, določene v najnovejši izdaji OIE Mednarodnega kodeksa zdravstvenega varstva vodnih živali.
(5) Za izvedbo teh novih zahtev je treba predvideti časovno obdobje.
(6) Direktivo 95/70/ES je zato treba ustrezno spremeniti.
(7) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga D k Odločbi 95/70/ES se nadomesti z besedilom v Prilogi k tej odločbi.
Člen 2
Ta odločba se uporablja od 8. aprila 2003.
Člen 3
Ta odločba je naslovljena na države članice.
V Bruslju, 5. februarja 2003

Labels: 0
6